03/11/2015 | Administración LocalMunicipal
Narón
Policía Local
Anuncio de poxa de vehículos (Concello de Narón)

Con motivo da retirada de vehículos da vía pública por infracción das normas contidas nas disposicións legais vixentes en materia de tráfico, supostos de abandono na vía pública ou nas instalacións da Policía Local, estando estes baixo o expediente de poxa, SE INFORMA: En cumprimento do disposto no Artigo 615 do Código Civil, e de conformidade co establecido na Orde do 14 de febreiro de 1974, procédese á execución do expediente incoado no seu día, seguindo as directrices do Artigo 59 da Lei de Réxime Xurídico das Administracións Públicas e do Procedemento Administrativo Común, Ley 30/1992, de 26 de novembro. O sistema de adxudicación dos vehículos será o de poxa á cha, non admitíndose posturas inferiores a 1000 Euros (Mil euros) para un único lote de vehículos, poxa que se celebrará nas instalacións que posúe a propia Policía Local (nave de Servizos Externos sita na Estrada de Cedeira km.-1) ás 10:00 horas no que se cumpran 20 días hábiles dende a publicación deste edicto no Boletín Oficial da Provincia. Así mesmo, infórmase a tódolos titulares dos vehículos que se relacionan, a apertura dos expedientes para a súa execución, polo tanto, as persoas que se consideren afectadas poderán formular a oportuna reclamación dentro dos cinco primeiros días hábiles. A valoración dos lotes é a seguinte: 1 vehículo ao prezo unitario de 500€--------------------- 500€. 2 vehículos ao prezo unitario de 100€-------------------- 200€. 1 vehículo ao prezo unitario de 80€----------------------- 80€. 2 vehículos ao prezo unitario de 50€--------------------- 100€. 3 vehículos ao prezo unitario de 40€--------------------- 120€. Estes vehículos irán destinados a material non utilizable (chatarra). Só poderán licitar aquelas persoas que se encontren en posesión da Licenza Fiscal de centros autorizados para o tratamento de residuos conforme á normativa vixente. Os vehículos non adxudicados poderán ser cedidos de forma directa a aqueles que o soliciten no prazo de 10 días hábiles ante a Xefatura da Policía Local, con previo consentimento do responsable do Negociado de Facenda, sen suxeición a tipo algún, e poderán ser adxudicados, tanto de forma individual como conxunta atendendo ás melloras ofertas, non sendo necesaria a presentación de ningún tipo de licenza fiscal. Non se admitirán posturas que o Concello considere insuficientes. A adxudicación dos vehículos non presupón a aptitude dos mesmos para circular, e polo tanto, será por conta dos adxudicatarios o dotarse dos permisos e autorizacións necesarias para facelo, correndo á súa conta os canons establecidos para tal fin. Os adxudicatarios virán obrigados a satisfacer no acto e en efectivo o prezo do remate. Os vehículos adxudicados deberán ser retirados dentro do prazo de setenta e dúas horas seguintes á poxa, e os que non sexan retirados en dito prazo, entenderase que o adxudicatario renuncia de forma tácita ós mesmos, non procedéndose por parte da Administración á devolución do prezo do remate. Os vehículos se entenden cedidos nas instalacións onde se orixina a poxa, sendo por conta do adxudicatario os gastos que ocasione o seu traslado. Narón, 13 de outubro do 2015 O ALCALDE Asdo.: José Manuel Blanco Suárez.